CELEX: 51995PC0479(01)
Language: fi
Date: 1995-10-19
Title: Ehdotus neuvoston asetukseksi kulttuuriesineiden viennistä annetun asetuksen (ETY) N:o 3911/92 liitteen muuttamisesta

Avis juridique important

|

51995PC0479(01)

Ehdotus neuvoston asetukseksi kulttuuriesineiden viennistä annetun asetuksen (ETY) N:o 3911/92 liitteen muuttamisesta  

Virallinen lehti nro C 006 , 11/01/1996 s. 0014

Ehdotus neuvoston asetukseksi kulttuuriesineiden viennistä annetun asetuksen (ETY) N:o 3911/92 liitteen muuttamisesta (96/C 6/07) (ETA:n kannalta merkityksellinen teksti) KOM(95) 479 lopull. - 95/0253(ACC)(Komission esittämä 20 päivänä lokakuuta 1995)EUROOPAN UNIONIN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon Euroopan talous- ja sosiaalikomitean lausunnon,sekä katsoo, ettäyhteisön eri taideperinteiden mukaan vesiväri-, guassi- ja pastellitaulut luokitellaan joko maalauksiksi tai piirustuksiksi; kulttuuriesineiden viennistä 9 päivänä joulukuuta 1992 annetun neuvoston asetuksen ETY N:o 3911/92 (1) liitteessä esitettyihin 4 luokkaan kuuluviin piirustuksiin, jotka on tehty kokonaan käsin käyttäen mitä tahansa välinettä tai ainetta, ja 3 luokkaan kuuluviin tauluihin ja maalauksiin, jotka on tehty kokonaan käsin käyttäen mitä tahansa välinettä tai ainetta, sovellettavat rahalliset kynnykset ovat erilaiset; tämä voisi johtaa huomattaviin eroihin vesiväri-, guassi- ja pastellitaulujen kohtelussa yhtenäismarkkinoilla riippuen siitä, missä jäsenvaltiossa ne sijaitsevat; on tarpeen päättää, mihin luokkaan taulut kuuluvat, jotta varmistettaisiin rahallisten kynnysten yhtenäinen asetuksenmukainen soveltaminen koko yhteisön alueella, jakokemuksen perusteella voidaan sanoa, että vesiväri-, guassi- ja pastellitaulujen hinnat ovat korkeampia kuin piirustusten ja paljon matalampia kuin öljyväri- tai temperataulujen; tämän vuoksi vesiväri-, guassi- ja pastellitaulut olisi sijoitettava uuteen erilliseen luokkaan, jonka kynnys on 30 000 ecua ja jonka avulla varmistettaisiin, että todella merkittävien töiden osalta tarvitaan vientilupa aiheuttamatta samalla kuitenkaan luvan myöntäville viranomaisille liiallista hallinnollista taakkaa.ON ANTANUT TÄMÄN ASETUKSEN:1 artikla Muutetaan asetuksen (ETY) N:o 3911/92 liite seuraavasti:a) A kohdassa:i) Korvataan 3 alakohta seuraavasti:"Taulut ja maalaukset, jotka eivät kuulu 3A tai 4 luokkaan ja jotka on tehty kokonaan käsin käyttäen mitä tahansa ainetta".ii) Lisätään uusi 3A alakohta:"3A. Vesiväri-, guassi- ja pastellitaulut sekä -maalaukset, jotka on tehty kokonaan käsin käyttäen mitä tahansa välinettä".iii) Korvataan 4 alakohdan teksti seuraavasti:"Mosaiikit, jotka on tehty kokonaan käsin käyttäen mitä tahansa ainetta ja jotka eivät kuulu 1 tai 2 luokkaan, sekä piirustukset, jotka on tehty kokonaan käsin käyttäen mitä tahansa välinettä tai ainetta".b) B kohdassa:Lisätään uusi luokka:"30 000- 3A (vesiväri-, guassi- ja pastellitaulut ja -maalaukset)".2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1995.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o L 395, 31.12.1992, s. 1